**Анализирайте казуса като приложите методологията за етичен анализ. Подробно информацията относно курсовата задача *Анализ на казус* можете да намерите в секция *6 Семинари и курсови работи: Задание за курсова работа* в Системата Дистанционното Обучение.**

**Казус 2:** Е.Е., фармацевт, поради религиозните си убеждения не желае да продава орални контрацептиви на клиентите на аптеката. Е.Е. работи във верига аптеки, които продават орални контрацептиви и понякога е сам на смяна в аптеката. Той е обсъдил нежеланието си да продава орални контрацептиви със собственика на аптеката. Неговите аргументи са, че повечето жени, които ползват орална контрацепция, не са запознати с неблагоприятните ефекти на този тип контрацепция. Той категорично отказва да участва в дейност, която може да компрометира моралния му интегритет и да наруши религиозните му разбирания.

Собственикът на аптеката проявя разбиране спрямо позицията на Е.Е., но повдига въпроса за правото на пациентите за достъп до контрацептивни методи, особено изписани по рецепта. Той посочва, че Етичният кодекс на фармацевта поставя здравето и благосъстоянието на пациента в центъра на професионалната практика. Собственикът е категоричен, че пациентите имат правото на достъп до предписаните им лекарства независимо от личните убеждения на Е.Е. Нещо повече, законът в страната задължава фармацевта да изпълни рецептата на пациента.